als_Latn dik_Latn sag_Latn
Dafina Zeqiri nuk ka pasur ndonjë marrëdhënie të mirë me babanë e saj dhe ky nuk është sekret. Këngëtarja ka folur më herët për këtë raport, teksa ka thënë se babai ka qenë thuajse inekzistent në jetën e saj dhe është rikthyer vetëm kur Dafina u bë e famshme.
Por këngëtarja e famshme është rritur me nënën dhe motrat e saj, me të cilat ka një raport tejet special. Kështu, një nga motrat e Dafinës, Besa, i ka çuditur të gjithë me deklaratën e saj të fundit, nëpërmjet të cilës ka zbuluar edhe dramën e madhe të familjes së saj.
DEKLARATA E PLOTË:
“Jam vajza e Melihate Zeqirit, motra ime Dafina është 10 muaj më e madhe se unë dhe unë jam lindur një muaj më herët se sa është parashikuar. Ne të gjithë ndajmë të njëjtën gjë, zërin tonë dhe humorin e madh. Gabimet ndodhin shpesh në revista e portale, por ajo që ne duhet të konsiderojmë është se jemi njerëz me emocion dhe të lexosh një gjë të tillë e të marrësh email-e nga motrat e fansat dhemb shumë.
Tashmë si modele ndihem e vetmuar ngado që shkoj, por kjo më bëri të qaj. Aq e ndjeshme, aq jo relevante. Nëna ime ka tri vajza dhe ajo ishte nëna jonë, ashtu sikurse një baba për ne. Nuk ka burrë tjetër në botë që tejkalon atë që ajo ka tejkaluar. Nuk ka meshkuj të vërtet më në botë, ka pak, por unë nuk kam pasur rastin ta kem për baba. Siç ju kam thënë më herët, ai kurrë nuk ka qenë në fotografi me ne, sepse ai ka qenë shumë i preokupuar që të lërë shumë femra shtatzënë dhe t’i lërë fëmijët jetimë.
Dhe derisa Dafina nuk u bë e famshme dhe unë një modele, ai nuk na ka kontaktuar. Kjo është hipokrizi që të bëhesh i gjallë pas 21 vitesh, pa kërkim faljeje dhe vetëm me pritshmëri. Kështu që ai nuk ekziston në jetën time, mendjen time. Pse? Sepse nuk e ushqej shpirtin tim me gjëra të këqija”, shkruan motra e Dafina Zeqirit.
als_Latn als_Latn als_Latn als_Latn als_Latn als_Latn